Il-Mulej sultan tal-popli kollha Għall-mexxej tal-kor. Ta' wlied Koraħ. Salm. Popli kollha, ċapċpu idejkom, għajtu b'leħen ta' ferħ lil Alla! Għax il-Mulej, l-Għoli, hu tal-biża', sultan kbir fuq l-art kollha. Irażżan il-popli taħtna, il-ġnus iqiegħed taħt riġlejna. Hu jagħżlilna l-wirt tagħna, il-kburija ta' Ġakobb, il-maħbub tiegħu. Tela' Alla b'għajjat ta' ferħ, il-Mulej bid-daqq tat-trombi. Għannu lil Alla, għannu, għannu lis-sultan tagħna, għannu. Għax Alla s-sultan tal-art kollha: għannulu bis-sengħa għanja sabiħa. Isaltan Alla fuq il-ġnus kollha, joqgħod Alla fuq it-tron imqaddes tiegħu. Jinġemgħu l-kbarat tal-popli mal-poplu ta' Alla ta' Abraham. Għax ta' Alla huma l-kapijiet tal-art; hu fl-għoli fuq kulħadd.